***11.10.2021. sēdes protokols Nr. 41***

**459) 1.2.3. § Par publiskās apspriešanas rīkošanu par koka ciršanu Rīgā, Maskavas ielas sarkanajās līnijās (kadastra apzīmējums 0100 004 0069), pie Prāgas ielas 1 saistībā ar būvniecību un administratīvā akta izdošanas termiņa pagarināšanu**

***Nolemj:***

1. **no 02.11.2021. līdz 15.11.2021.** rīkot publisko apspriešanu par 1 sarkanā ozola ø 45 cm ciršanu Rīgā, Maskavas ielas sarkanajās līnijās (kadastra apzīmējums 0100 004 0069), pie Prāgas ielas 1;
2. lūgt koka ciršanas ierosinātāju publiskās apspriešanas par koka ciršanu planšetes elektroniski (ne lielākas par 5 MB) iesniegt saskaņošanai Rīgas domes Pilsētas attīstības departamentā **līdz 26.10.2021.** Ne vēlāk kā **līdz 01.11.2021.** iesniegt vienpusēju planšeti Rīgas domes Pilsētas attīstības departamentā Rīgā, Amatu ielā 4, attiecīgi vienpusējo planšeti atstājot pie Rīgas domes Pilsētas attīstības departamenta telpās izvietotās dokumentu kastes, vienpusēju planšeti izvietot Rīgas pilsētas Apkaimju iedzīvotāju centrā Rīgā, Daugavpils ielā 31;
3. lūgt koka ciršanas ierosinātāju ne vēlāk kā **līdz 01.11.2021.** trešo no saskaņotajām planšetēm izvietot pie nociršanai plānotā koka vai tā tuvumā;
4. pagarināt administratīvā akta izdošanas termiņu **līdz 14.12.2021.**